CELEX: 62006CA0399
Language: et
Date: 2009-12-03 00:00:00
Title: Liidetud kohtuasjad C-399/06 P ja C-403/06 P: Euroopa Kohtu (neljas koda) 3. detsembri 2009 . aasta otsus — Faraj Hassan versus Euroopa Liidu Nõukogu, Euroopa Komisjon (C-399/06), Chafiq Ayadi versus Euroopa Liidu Nõukogu (C-403/06) (Ühine välis- ja julgeolekupoliitika (ÜVJP) — Osama bin Ladeni, Al-Qaida võrgu ja Talibaniga seotud isikute ja üksuste vastu suunatud piirangud — Määrus (EÜ) nr 881/2002 — Isiku rahaliste vahendite ja majandusressursside külmutamine pärast tema kandmist ÜRO organi koostatud loetelusse — Sanktsioonide komitee — Järgnev määruse (EÜ) nr 881/2002 I lisasse kandmine — Tühistamishagi — Põhiõigused — Omandiõiguse kaitse, õigus olla ära kuulatud ja õigus tõhusale kohtulikule kontrollile)

30.1.2010   
            
            
               ET
            
            
               Euroopa Liidu Teataja
            
            
               C 24/2
            
         Euroopa Kohtu (neljas koda) 3. detsembri 2009. aasta otsus — Faraj Hassan versus Euroopa Liidu Nõukogu, Euroopa Komisjon (C-399/06), Chafiq Ayadi versus Euroopa Liidu Nõukogu (C-403/06)
   (Liidetud kohtuasjad C-399/06 P ja C-403/06 P) (1)
   
   (Ühine välis- ja julgeolekupoliitika (ÜVJP) - Osama bin Ladeni, Al-Qaida võrgu ja Talibaniga seotud isikute ja üksuste vastu suunatud piirangud - Määrus (EÜ) nr 881/2002 - Isiku rahaliste vahendite ja majandusressursside külmutamine pärast tema kandmist ÜRO organi koostatud loetelusse - Sanktsioonide komitee - Järgnev määruse (EÜ) nr 881/2002 I lisasse kandmine - Tühistamishagi - Põhiõigused - Omandiõiguse kaitse, õigus olla ära kuulatud ja õigus tõhusale kohtulikule kontrollile)
   2010/C 24/02
   Kohtumenetluse keel: inglise
   
      Pooled
   
   
      Hageja: Faraj Hassan (esindajad: barrister E. Grieves, solicitor H. Miller, barrister J. Jones ja solicitor M. Arani) (C-399/06)
   
      Teised menetlusosalised: Euroopa Liidu Nõukogu (esindajad: S. Marquardt, M. Bishop ja E. Finnegan), Euroopa Komisjon (esindajad: P. Hetsch ja P. Aalto)
   
      Hagejate toetuseks menetlusse astujad: Prantsuse Vabariik, Suurbritannia ja Põhja-Iiri Ühendkuningriik
   
      Hageja: Chafiq Ayadi (esindajad: barrister S. Cox ja solicitor H. Miller) (C-403/06)
   
      Teised menetlusosalised: Euroopa Liidu Nõukogu (esindajad: S. Marquardt, M. Bishop ja E. Finnegan), Suurbritannia ja Põhja-Iiri Ühendkuningriik, Euroopa Komisjon (esindajad: P. Hetsch ja P. Aalto)
   
      Euroopa Liidu Nõukogu toetuseks menetlusse astuja: Prantsuse Vabariik
   
      Kohtuasja ese
   
   Apellatsioonkaebus Esimese Astme Kohtu (teine koda) 12. juuli 2006. aasta otsuste peale kohtuasjades T-49/04: Hassan vs. nõukogu ja komisjon ning T-253/02: Ayadi vs. nõukogu, millega Esimese Astme Kohus jättis rahuldamata tühistamishagi komisjoni 20. novembri 2003. aasta määruse (EÜ) nr 2049/2003, millega 25. korda muudetakse nõukogu määrust nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001 (ELT L 303, lk 20; ELT eriväljaanne 18/02, lk 219) vastu
   
      Resolutsioon
   
   
               1.
            
            
               Tühistada Euroopa Ühenduste Esimese Astme Kohtu 12. juuli 2006. aasta otsused kohtuasjades T-49/04: Hassan vs. nõukogu ja komisjon ning T-253/02: Ayadi vs. nõukogu.
            
         
               2.
            
            
               Tühistada nõukogu 27. mai 2002. aasta määrus (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, muudetud komisjoni 18. jaanuari 2008. aasta määrusega (EÜ) nr 46/2008, F. Hassanit puudutavas osas.
            
         
               3.
            
            
               Tühistada määrus nr 881/2002, muudetud komisjoni 9. augusti 2006. aasta määrusega (EÜ) nr 1210/2006, C. Ayadit puudutavas osas.
            
         
               4.
            
            
               Mõista kohtukulud, mis F. Hassanil ja C. Ayadil on tekkinud nii esimeses kohtuastmes kui ka käesolevates apellatsioonimenetlustes, vastavalt apellantide nõuetele välja Euroopa Liidu Nõukogult, kes ühtlasi kannab ise oma kohtukulud.
            
         
               5.
            
            
               Suurbritannia ja Põhja-Iiri Ühendkuningriik kannab ise oma kohtukulud, mis tal on tekkinud nii seoses C. Ayadit puudutava kohtuasja menetlusega esimeses kohtuastmes kui ka seoses käesolevate apellatsioonkaebustega.
            
         
               6.
            
            
               Prantsuse Vabariik kannab ise oma kohtukulud.
            
         
               7.
            
            
               Komisjon kannab ise oma kohtukulud, mis tal on tekkinud kohtuasja Hassan esimese kohtuastme menetluses ja apellatsioonimenetluses. Komisjon kannab ühtlasi ise oma kohtukulud, mis tal on tekkinud seoses kohtuasjaga Ayadi ja seda nii osas, mis puudutab tema menetlusse astumist Esimese Astme Kohtus, kui ka menetlust Euroopa Liidu Kohtus.
            
         
      (1)  ELT C 294, 2.12.2006.